শ্রেণি (পর্যায় সারণি)
রসায়নে পর্যায় সারণিতে শ্রেণি (গ্রুপ) হল কয়েকটি মৌলের সমষ্টি যা পর্যায় সারণিতে উপর থেকে নীচে অবস্থান করে। বর্তমানে ১৮টি শ্রেণি পর্যায় সারণিতে আছে। এটি পরিবার বা ফ্যামিলি নামেও পরিচিত। একটি শ্রেণিতে অবস্থিত মৌলগুলির ধর্ম একই প্রকৃতির হয়ে থাকে, যেহেতু সর্ববহিঃস্থ কক্ষের ইলেকট্রন সংখ্যা একই থাকে, কিন্তু ইলেকট্রনের কক্ষের সংখ্যা বৃদ্ধি পায়। এফ-ব্লক মৌলগুলিকে কোনো আলাদা শ্রেণিতে রাখা হয়নি। কোনো কোনো মত অনুযায়ী, উহাদের প্রত্যেকেই তৃতীয় শ্রেণির অন্তর্গত আবার মতান্তরে উহারা কোনো শ্রেণিরই অংশ নয়।